ב.מ.וו 840i - דגם בסיס לסדרה 8 קופה וקבריולט.
דגמי 840i של סדרה 8 קופה וקבריולט מצוידים במנוע שישה צילינדרים עם 340 כ"ס, מהווים את דגמי הכניסה לסדרה 8 החדשה.
כאשר ב.מ.וו חשפה את סדרה 8 החדשה, היא ציידה את הדגם בשני מנועים, 4.4 ליטר V8 עם 530 כ"ס בדגם M850i ומנוע 3.0 ליטר דיזל עם 320 כ"ס בדגם 840d. כעת, ב.מ.וו מוסיפה להיצע את דגמי 840i ו-840i xDrive, קבריולט וקופה, עם מנוע שישה צילינדרים כדגמי הבסיס של סדרה 8 החדשה.
את מנוע ה-3.0 ליטר שישה צילינדרים טורבו של דגמי 840i ב.מ.וו הציגה לאחרונה עם סדרה 8 גראן קופה החדשה. למנוע הספק מרבי של הספק מרבי של 340 כ"ס ומומנט מרבי של 51 קג"מ המתקבל בין 1600-4500 סל"ד. מספיק לנתון תאוצה 0-100 קמ"ש של 5.0 שניות, מהירות מרבית של 250 קמ"ש וצריכת דלק משולבת של 13.9 ק"מ לליטר. עם מערכת הנעה כפולה xDrive, נתון התאוצה מתקצר לזמן של 4.7 שניות.
כל המנועים משודכים לתיבת 8 הילוכים אוטו' והכוח בין הגלגלים האחוריים מחולק דרך דיפרנציאל M SPORT מוגבל החלקה נשלט אלקטרונית. דגמי ההנעה הכפולה 840i xDrive מצוידים כסטנדרט במערכת היגוי לכל ארבעת הגלגלים (Integral Active Steering), מערכת אותה ניתן להוסיף כאופציה גם בדגמי ההנעה אחורית.
ראיתי את הרכב ב- KM77 קיבל ציון גרוע, סיים את המבחן בקושי עם 75 קמ"ש. כל המשפחתיות הציגו תוצאה טובה יותר.